open-index/open-wikipedia-markdown huggingface dataset:
Gelendžik

**Gelendžik** () on noin 76&nbsp;830 asukkaan (2018) kaupunki Venäjällä Mustanmeren koillisrannalla Novorossijskin ja Tuapsen välissä Krasnodarin aluepiirissä. Kahden niemen suojaama Gelendžikin poukama on yksi harvoista luonnonsatamista Mustanmeren koillisrannikolla. Kaupunki suosittu kotimaanlomailun kohde.

## Historia
Alueella on ollut asutusta pitkään. Nuoremmalta kivikaudelta on muistomerkkinä dolmeneja, eli megaliittikulttuurin hautamuistomerkkejä ja niiden raunioita. Kantaväestöä olivat kaukasialaiskansoihin kuuluvat adygit. Kaupungin nimi juontuu adyginkielisestä sanasta хъулъыжъый, joka tarkoittaa 'pientä laidunta' tai 'pientä ketoa'. 

Gelendžikin poukamassa oli jo 300-luvulla eaa. Torikos-niminen kreikkalainen siirtokunta. Roomalaiset tunsivat paikan nimellä *Pagrae*, Bysantin aikana kaupunki tunnettiin nimillä Pagra ja Jeptala. Kansainvaellusajalla hunnit ja skyytit hävittivät kaupungin. Keskiajalla Genova piti paikalla *Maurolaca*-nimistä kauppasatamaa.

Osmanien vallan aikana seudulla käytiin kulta- sekä orjakauppaa. Tšerkessinaiset olivat ilmeisen haluttua kauppatavaraa seraljeihin. Adrianopolin sopimus vuonna 1829 antoi alueen Venäjälle, joka perusti paikalle Gelendžikin linnoituksen. Näihin aikoihin paikassa vaikutti muun muassa kuuluisa venäläinen kirjailija Mihail Lermontov. Krimin sota johti linnoituksen hävitykseen, mutta kasakat saivat kylän uudelleen haltuunsa.

## Elinkeinoelämä
Gelendžikin pääelinkeinoksi ovat nousseet matkailu ja kylpylät, joista ensimmäinen on perustettu jo 1901. Gelendžikissä on myös merkittävä merentutkimuksen keskittymä. Neuvostovallan aikana kylpylöitä rakennettiin lisää, ja kaupunkia käytettiin muun muassa kesäiseen virkistystoimintaan. Kaupunkiin on rakennettu myös köysiratoja suurien korkeuserojen vuoksi. Keskellä viininviljelyaluetta sijaitsevat Gelendžikin viinitarhat ovat kuuluisia laadukkaista viineistään.

## Lähteet
Reinhard Hess

**Reinhard Hess** (13. kesäkuuta 1945, Lauscha – 24. joulukuuta 2007, Bad Berka) oli saksalainen mäkihyppyvalmentaja.

Hess valmensi Saksan maajoukkuetta vuosina 1993–2003. Tuona aikana Saksa saavutti kolme olympiakultaa ja seitsemän maailmanmestaruutta. 

Hess kuoli syöpään jouluaattona 2007.

## Aiheesta muualla
* Iltalehti: ''Saksan mäkivalmentaja Hess kuollut'' 26.12.2007 14:56
* Artikkeli FAZ.net-sivustolla (saksaksi)
Karja-aura

**Karja-aura**, virallisesti esteenraivaaja, on linja-ajoon rakennetuissa höyryvetureissa oleva aurarakenne. 

Karja-auran rakenne on avoin. Se muodostuu ala- ja yläreunojen vaakasuuntaisesta kehyksestä, jotka on yhdistetty vahvoilla terästangoilla. Joissakin rakenteissa on lisäksi paksut teräslevyt sivustoja vahvistamassa.

Rakennelmaa käytettiin erityisesti silloin, kun rataosuudet kulkivat metsäisten seutujen halki. Auran tarkoituksena oli siirtää radalle mahdollisesti kaatuneet pienehköt puut ja muut vastaavat esteet sivuun ja estää niitä joutumasta koneistoon. 

Myös radalle harhaantuneet kotieläimet tai suurempi riista, esimerkiksi peurat, olisivat voineet aiheuttaa pahojakin vaurioita osuessaan suoraan veturiin. Karja-aura esti vahingot; se itsessään saattoi kylläkin vaurioitua törmäyksessä.

Diesel- ja sähkövetureissa karja-auraa ei yleensä ole. Järjestelyhöyryvetureissa se korvattiin vaihtotyössä hyödyllisellä astinlaudalla.
Franz Kutschera

**Franz Kutschera** (22. helmikuuta 1904 Oberwaltersdorf, Itävalta – 1. helmikuuta 1944 Varsova, Puola) oli SS-kenraali (*[[SS-Brigadeführer]]*) ja Kärntenin alueen Gauleiter.

Hän toimi Varsovan SS- ja poliisijohtajana, jolloin Puolan kotiarmeija ja Puolan pakolaishallitus tuomitsivat hänet kuolemaan.

Kutschera oli laivapoikana vuosina 1918–1919 Itävalta-Unkarin laivastossa. Myöhemmin hänestä tuli puutarhuri. 1920-luvulla hän asui Tšekkoslovakiassa. Hän liittyi NSDAP:hen vuonna 1930 ja SS:ään seuraavana vuonna.
Vuodesta 1935 aina maaliskuuhun 1938 saakka Kutschera oli 90. Kärntenin SS-osaston jäsen, joka hänen kuolemansa jälkeen tunnettiin Kutscherana. Anschlussin aikana hän oli vähän aikaa (helmi-toukokuussa  1938) Kärntenin vara-Gauleiter ja Gauleiter vuosina 1940–1941. Hänestä tuli myös valtiopäivien jäsen ja vuonna 1939 kunniatuomari. 
Kutschera nimitettiin SS-kenraalimajuriksi vuonna 1940 ja 1942 poliisin kenraalimajuriksi. Hän keskittyi partisaanitoiminnan eli bandiittien, kuten saksalaiset heitä kutsuivat, kukistamiseen. Hänestä tuli SS- ja poliisijohtaja vuonna 1943 ensin Mogilevin alueelle ja myöhemmin syyskuussa 1943 Varsovan poliisijohtaja. Virassaan hän pysyi kuolemaansa asti 1. helmikuuta vuonna 1944.

Kutschera tuomittiin salaisessa Puolan pakolaishallituksen järjestämässä sotaoikeuden istunnossa kuolemaan. Syytteiden mukaan Kutschera oli syyllinen rikoksiin Puolan kansaa vastaan ja siviilien joukkomurhiin Varsovassa. Oikeuden päätös toteutettiin salaisella Puolan kotiarmeijan operaatioilla nimeltä Operaatio Kutschera. Puolalaiset kotiarmeijan sotilaat tappoivat hänet Varsovan SS-päämajan edessä helmikuussa 1944.
Junininuikku

**Junininuikku** eli **juninjärvenuikku**, aikaisemmalta nimeltään **isohopeauikku** (*Podiceps taczanowskii*) on silkkiuikkuihin kuuluva uikkulintu. Se on nimetty lintutieteilijä Władysław Taczanowskin mukaan, joka kirjoitti muun muassa kirjan *Ornithology of Peru* vuosina 1884–1886.

Junininuikku on erittäin uhanalainen lintu, ja niitä on jäljellä alle 500 yksilöä. Populaatio on luultavasti pienentynyt pääosin epävakaiden olosuhteiden seurauksena.

## Ulkonäkö ja koko
Junininuikku on mustavalkoinen pitkäkaulainen 35 senttiä pitkä uikku, jolla on musta päälaki, niska, selkä ja siivet. Valkoista linnulla on päävärinä kurkussa, kaulassa ja vatsassa. Linnun silmän iiris on punainen.

## Levinneisyys
Lajia on nähty ainoastaan Juninjärvellä, Perun keskiosassa, mikä onkin ainut paikka missä junininuikku elää. Juninjärvi sijaitsee 4&nbsp;080 metrin korkeudessa, mikä voi olla syynä juninuikun esiintymiseen juuri siellä. Vuonna 1963 lajia havaittiin luultavasti yli 1&nbsp;000 yksilöä, mutta vuoteen 1993 mennessä määrä oli laskenut 50 yksilöön. Nyttemmin kanta on elpynyt 100–300 yksilöön.

## Lisääntyminen ja ravinto
Junininuikku syö ravinnokseen kaloja ja selkärangattomien toukkia ja täysikasvuisia aikuisia. Pesä on rakennettu ruo’oista kelluvaksi lautaksi, tyypillisessä pesässä on kaksi munaa.

## Lähteet
Zwoleń

**Zwoleń** on Masovian voivodikuntaan kuuluva kaupunki Kaakkois-Puolassa. Se sijaitsee noin 30 kilometriä Radomista itään. 

Kaupungin pinta-ala on 15,78 neliökilometriä ja asukkaita on noin 8&nbsp;048 (vuonna 2009), joten sen väestötiheys on 510,01 asukasta neliökilometrillä. Kaupunki perustettiin vuonna 1425. Kaupungin nykyinen johtaja on Bogusław Jaworska.

## Lähteet

## Aiheesta muualla

* Kaupungin kotisivut
Bernardo Ruiz

**Bernardo Ruiz Navarrete** (8. tammikuuta 1925 – 14. elokuuta 2025) oli espanjalainen maantiepyöräilijä, joka voitti vuoden 1948 Espanjan ympäriajon.

Ruiz voitti Katalonian ympäriajon vuonna 1945. Hän saavutti menestystä myös Ranskan ympäriajossa, jonka kokonaiskilpailussa hän parhaimmillaan saavutti kolmannen sijan vuonna 1952.

## Lähteet
Resistance

**Resistance** voi tarkoittaa:

## Viihde
### Musiikki
* *[[Resistance (Burning Spearin albumi)|Resistance]]*, Burning Spearin albumi vuodelta 1986
* *[[Resistance (Mika Nakashiman albumi)|Resistance]]*, Mika Nakashiman albumi vuodelta 2002
* *[[Resistance (Alove for Enemiesin albumi)|Resistance]]*, Alove for Enemiesin albumi vuodelta 2006
* *[[The Resistance]]*, Musen albumi vuodelta 2009
** Resistance, albumin nimikkokappale
* *[[Resistance (Winds of Plaguen albumi)|Resistance]]*, Winds of Plaguen albumi vuodelta 2013
* "Resistance", japanilaisen yhtyeen High and Mighty Colorin kappale
* "Resistance", Soulflyn kappale albumilta *[[Enslaved (albumi)|Enslaved]]*
* Resistance Records, white power -levy-yhtiö

### Pelit
* **', PlayStation 3 -peli
** ''[[Resistance 2]]'', Resistance-pelisarjan toinen osa
** ''[[Resistance 3]]'', Resistance-pelisarjan kolmas osa
** **', PlayStation Portable -peli
** **, PlayStation Vita -peli
* *[[Operation Flashpoint: Cold War Crisis|Operation Flashpoint: Resistance]]*, lisäosa peliin *Operation Flashpoint*

### Elokuvat ja televisio
* *[[Resistance (vuoden 2003 elokuva)|Resistance]]*, vuonna 2003 ensi-iltansa saanut sotaelokuva
* *[[Resistance (vuoden 2011 elokuva)|Resistance]]*, vuonna 2011 ensi-iltansa saanut sotaelokuva
* *[[Resistance (televisiosarja)|Resistance]]*, vuoden 2019 televisiosarja
* *[[Resistance (vuoden 2020 elokuva)|Resistance]]*, vuonna 2020 ensi-iltansa saanut sotaelokuva

## Muut
;Britannian kuninkaallinen laivasto
* HMS Resistance (1782), Roebuck-luokan 44-tykkinen viidennen luokan alus
* HMS Resistance (1801), Aigle-luokan 36-tykkinen viidennen luokan alus
* HMS Resistance (1805), Lively-luokan 38-tykkinen viidennen luokan alus
* HMS Resistance (1861), Defence-luokan panssarifregatti
Angelo Conterno

**Angelo Conterno** (13. maaliskuuta 1925 Torino – 1. joulukuuta 2007) oli italialainen maantiepyöräilijä. Hänestä tuli maansa ensimmäinen Espanjan ympäriajon voittaja vuonna 1956, jolloin hän voitti kokonaiskilpailun lisäksi kilpailun toisen etapin.

Conternon muiden saavutusten joukossa ovat etappivoitot Italian ympäriajossa vuosina 1952, 1954 ja 1955. Hän voitti vuonna 1959 Züri-Metzgeten.

## Lähteet
Kanadan Grand Prix 1983

**Kanadan Grand Prix 1983** oli Formula 1 -sarjan osakilpailu, joka ajettiin Circuit Gilles Villeneuven radalla 12. kesäkuuta 1983. Kilpailun voitti paalupaikalta lähtenyt René Arnoux.

## Tulokset

## Muuta
*Paalupaikka: René Arnoux - 1:28.729
*Nopein kierros: Patrick Tambay - 1:30.851 Kierroksella 42

## Lähteet
Federico Bahamontes

**Federico Martín Bahamontes** (9. heinäkuuta 1928 Santo Domingo-Caudilla, Toledo, Espanja – 8. elokuuta 2023) oli espanjalainen maantiepyöräilijä, joka voitti vuoden 1959 Ranskan ympäriajon. Hän loi menestyksekkään uran myös Tourin ulkopuolella ja sijoittui muun muassa Espanjan ympäriajossa toiseksi vuonna 1957. 

Bahamontes sijoittui vielä vuonna 1963 Ranskan ympäriajon kokonaiskilpailun toiseksi ja vuonna 1964 kolmanneksi. Häntä pidetään yhtenä kaikkien aikojen parhaista mäkiajajista ja hän voittikin Ranskan ympäriajon mäkikilpailun kuusi kertaa. Tämän ennätyksen rikkoi vasta Richard Virenque vuonna 2004.

## Saavutuksia
*Ranskan ympäriajo:
**1954 mäkikilpailun voitto, etapilla 12 toinen
**1956 kokonaiskilpailussa neljäs, mäkikilpailussa toinen, etapilla 4 a kolmas
**1958 kokonaiskilpailussa kahdeksas, mäkikilpailun sekä etappien 14 ja 20 voitto, etapilla 18 toinen
**1959 kokonais- ja mäkikilpailun sekä etapin 15 voitto, etapilla 17 toinen, etapilla 13 kolmas
**1962 kokonaiskilpailussa 14., mäkikilpailun ja etapin 13 voitto, etapilla 19 kolmas
**1963 kokonaiskilpailussa toinen, mäkikilpailun ja etapin 15 voitto, etapilla 17 toinen, pistekilpailussa sekä etapeilla 13 ja 19 kolmas
**1964 kokonaiskilpailussa kolmas, mäkikilpailun sekä etappien 8 ja 16 voitto, etapilla 20 toinen
*Espanjan ympäriajo:
**1955 etapilla 2 toinen
**1956 kokonaiskilpailussa neljäs, mäkikilpailussa toinen, etapilla 13 a kolmas
**1957 kokonaiskilpailussa toinen, mäkikilpailun ja etapin 3 voitto, pistekilpailussa ja etapilla 13 kolmas
**1958 kokonaiskilpailussa kuudes, mäkikilpailun voitto
**1959 etapin 4 voitto, etapilla 1 b kolmas
**1960 etapin 13 voitto, etapilla 14 toinen
**1965 kokonaiskilpailussa kymmenes
*Italian ympäriajo:
**1956 etapeilla 5 b ja 14 toinen
**1958 kokonaiskilpailussa 17., etapin 4 voitto
*Sveitsin ympäriajo:
**1959 kokonaiskilpailussa kolmas, mäkikilpailun sekä etappien 3 b ja 5 voitto
*Katalonian ympäriajo:
**1955 kokonaiskilpailussa viides, etappien 6 b ja 9 voitto 
*Dauphiné Libéré:
**1962 kokonaiskilpailussa neljäs
**1963 kokonaiskilpailussa viides, mäkikilpailun voitto
**1964 kokonaiskilpailussa kuudes
*Tour de Romandie:
**1962 etapin 3 voitto
**1963 kokonaiskilpailussa toinen
*Grand Prix du Midi Libre:
**1964 etapin 5 voitto
*Asturian ympäriajo:
**1955 kokonaiskilpailun ja etapin 6 voitto
**1957 kokonaiskilpailun ja etapin 1 voitto
*Levanten ympäriajo: 1957 etapin 3 a voitto
*Vuelta Mallorca: 1954 etapin 3 a voitto
*Sardinian ympäriajo: 1961 etapin 4 voitto
*Tour de Los Portos: 1955 voitto
*Côte Nizza-Mont Agel: 1954 voitto, 1961 voitto
*Côte Monaco-Mont Agel: 1955 voitto, 1961 voitto
*Côte Mont Faron: 1955 voitto, 1957 voitto, 1962 voitto, 1964 voitto
*Côte d'Arrate: 1958 voitto, 1959 voitto, 1960 voitto, 1961 voitto, 1962 voitto
*Côte d'Al Naranco: 1964 voitto
*Côte de Montjuich: 1965 voitto
*Antequera-Cabra-Antequera: 1959 voitto
*Circuit du Provençal: 1965 voitto
*Maantieajon MM-kilpailu: 1961 17.
*Espanjan maantiepyöräilymestari: 1958

## Lähteet
* Federico Bahamontes Memoire du cyclisme -tietokannassa . 
* Federico Bahamontes – Toledon kotkan jäätelötuutti Velofilo-sivusto

### Viitteet
Rolf Wolfshohl

**Rolf Wolfshohl** (27. joulukuuta 1938 – 18. syyskuuta 2024) oli saksalainen kilpapyöräilijä. Hän voitti vuonna 1965 Espanjan ympäriajon, vuosina 1960, 1961 ja 1963 cyclocrossin maailmanmestaruuskilpailut sekä vuonna 1968 Pariisi–Nizza-ajon. 

Wolfshohl oli vuoden 1967 Ranskan ympäriajossa 15. etapin ykkönen ja sijoittui vuonna 1968 kokonaiskilpailun kuudenneksi.

## Lähteet
K. A. Järvi

**Kaarlo August Järvi** (vuoteen 1892 Mällinen, ) oli suomalainen kirjailija, toimittaja ja opettaja.

Järven vanhemmat olivat merimies Johan Mällinen ja Kristina Hedman. Hän kirjoitti ylioppilaaksi Oulun suomalaisesta yksityislyseosta vuonna 1889. Hän opiskeli jonkin aikaa Helsingin yliopistossa. Opinnot yliopistossa kuitenkin keskeytyivät. Järvi siirtyi opiskelemaan Sortavalan seminaariin, josta valmistui kansakoulunopettajaksi 1901. Hän suoritti lisäksi yliopistollisia tutkintoja dogmatiikassa ja kasvatusopissa.

Kirjailijana Järvi oli realisti, joka kuvasi teoksissaan köyhemmän kansanosan elämää ja sen kautta yhteiskunnallisia epäkohtia. Monet Järven pienoisromaaneista sijoittuvat hänen lapsuuden kotikaupunkiinsa Ouluun. Ensimmäiset kirjalliset tuotteensa Järvi julkaisi 1890 Ossian Ansaan toimittamassa Pohjalainen-sanomalehdessä. Vuonna 1891 ilmestyivät hänen ensimmäiset kirjansa *Kuvauksia* ja *Työmiehiä*, joissa hän kuvasi realismin merkeissä Teuvo Pakkalan tavoin Oulun köyhää kaupunginosaa. Kirjoissa *Peräkartanon ylioppilas*, *Akilles* ja *Puoliluonne* hänen aiheenaan oli kansan syvistä riveistä lähteneen nuorukaisen vaikea opintie, kertomuksessa *Harry* taas ruotsalaispojan kääntyminen suomenmieliseksi. Pohjois-Karjalan syrjäseutu kuvasivat 1907 ja 1908 ilmestyneet kirjat *Opettaja* ja *Loinen*. 1920-luvulla Järvi julkaisi vielä pari karusävyistä kansankuvausta *Lahjomaton laki* ja *Vieraan kylmällä liedellä*.

Kirjailijan uransa lisäksi Järvi työskenteli sekä sanomalehtimiehenä että varsinaisessa ammatissaan opettajana. Sanomalehti Keski-Suomen päätoimittajana Järvi toimi vuosina 1910-1912. Kansakoulunopettajana Järvi toimi useilla paikkakunnilla vuosina 1897–1898, 1901–1905, 1907–1910 ja viimeksi Kärsämäellä 1912–1920. Parikkalan yhteiskoulussa hän oli v.t. opettajana ja rehtorina 1921-1922. Järvi muutti Parikkalasta Keravalle, jossa toimi Keravan yhteiskoulun opettajana vuodesta 1925 vuoteen 1939 asti. K.A. Järvi kuoli Keravalla marraskuussa 1942.

Järvi oli naimisissa vuodesta 1904 Katri Kinnusen kanssa.

## Tuotanto
* Työmiehiä: kertomus nykyajan oloista (Otava 1891)
* Kuvauksia (H.W. Edlund 1891)
* Peräkartanon ylioppilas (Waasan painoyhtiö 1893)
* Puoli-luonne: kuvaus (WSOY 1897)
* Sanomalehti-poika ym. kertomuksia (Boman ja Karlsson 1902)
* Nousukas: kertomus (Yrjö Weilin 1904)
* Akilles: kuvaus (WSOY 1906)
* Opettaja: romaani (WSOY 1907)
* Loinen: kertomus (Otava 1908)
* Harry: romaani kansallisen herätyksen ajoilta (Keski-Suomi 1910)
* Lahjomaton laki: karjalainen kertomus (Kustannusosakeyhtiö Kirja 1925)
* Vieraan kylmällä liedellä: kertomus (Kustannusosakeyhtiö Kirja 1929) 

## Lähteet

## Aiheesta muualla

* Vapaasti ladattavia K. A. Järven e-kirjoja Projekti Lönnrotilta sekä Project Gutenbergiltä
* Siirtolaisten lähtö (julkaistu vuoden 1895 Kansanvalistusseuran kalenterissa)
Japanin Grand Prix 2008

**Japanin Grand Prix 2008** (virallisesti **2008 Formula 1 Fuji Television Japanese Grand Prix**) oli Formula 1 -kauden 2008 16. osakilpailu, joka ajettiin 12. lokakuuta Fuji Speedwan moottoriradalla Japanissa. Kilpailun voitti Renault'n Fernando Alonso, jolle voitto oli kauden toinen.

## Viikonlopun aikataulu ja sää

## Tulokset
### Aika-ajo

### Kilpailu

### Johtokierrokset

## Muuta
* Jarno Trullin 200. Grand Prix.
* McLarenin 140. paalupaikka.
* Felipe Massan uran 10. nopein kierros.
* Sébastien Bourdaisin uran 1. johtokierros.
* Sébastien Bourdais sai 25 sekunnin aikasakon kolarista Felipe Massan kanssa.
* Lewis Hamilton sai varikon läpiajorangaistuksen pakottamalla Kimi Räikkösen pois radalta.
* Felipe Massa sai varikon läpiajorangaistuksen kolarista Lewis Hamiltonin kanssa.
* Mercedeksen ensimmäinen moottoririkko sitten Italian GP:n 2006.
*Renaultin viimeisin voitto.

## Tilanne kuljettajien ja valmistajien MM-sarjassa

## Lähteet

## Aiheesta muualla

* Japanin GP 2008 - F1-ruutu
Belgian Grand Prix 1983

**Belgian Grand Prix 1983** oli Formula 1 -sarjan osakilpailu, joka ajettiin Spa-Francorchamps'n radalla 22. toukokuuta 1983. Kilpailun voitti paalupaikalta lähtenyt Alain Prost. Kilpailun aikana johdossa olivat Andrea de Cesaris, Alain Prost ja Nelson Piquet.

## Tulokset

## Muuta
*Paalupaikka: Alain Prost – 2:04.615
*Nopein kierros: Andrea de Cesaris – 2:07.493 kierroksella 17
* Span kilpailu näytettiin Suomessa koosteena TV2:ssa selostajana Matti Lammi.
* Helsingin Sanomat 22.5.1983

## Lähteet
Ruben Aquino

**Ruben Azama Aquino** (s. 18. joulukuuta 1953) on filippiiniläinen Annie-palkittu animaattori, joka on työskennellyt useiden Disney-elokuvien parissa, kuten *[[Mulan (elokuva)|Mulan]]* ja *[[Leijonakuningas]]*.

## Filmografia

* *[[Hiidenpata (elokuva)|Hiidenpata]]* (1985)
* *[[Basil Hiiri – Mestarietsivä]]* (1986)
* *[[Mac ja Minä]]* (1988)
* *[[Oliver ja kumppanit]]* (1988)
* *[[Pieni merenneito (vuoden 1989 elokuva)|Pieni merenneito]]* (1989)
* *[[Kaunotar ja hirviö (vuoden 1991 elokuva)|Kaunotar ja hirviö]]* (1991)
* *[[Leijonakuningas]]* (1994)
* *[[Pocahontas (vuoden 1995 elokuva)|Pocahontas]]* (1995)
* *[[Notre Damen kellonsoittaja (vuoden 1996 elokuva)|Notre Damen kellonsoittaja]]* (1996)
* *[[Mulan (elokuva)|Mulan]]* (1998)
* *[[Tarzan (vuoden 1999 elokuva)|Tarzan]]* (1999)
* *[[Fantasia 2000]]* (1999)
* *[[Lilo ja Stitch]]* (2002)
* *[[Karhuveljeni Koda]]* (2003)
* *[[Riemukas Robinsonin perhe]]* (2007)
* *[[Prinsessa ja sammakko]]* (2009)

## Aiheesta muualla
* 
* Aquinon haastattelu elokuvasta Karhuveljeni Koda
* VH1.com
Formula Ford

**Formula Ford** on kilpa-autoilun luokka jossa kilpaillaan avorenkaisilla autoilla. Formula Ford -sarjoja ajetaan useassa maassa, myös Suomessa. Formula Ford on ponnahduslauta ylempiin formulaluokkiin, kuten Formula 1&nbsp;-luokkaan. Moni Formula 1 -maailmanmestari on tehnyt läpimurtonsa Formula Fordissa, kuten esimerkiksi Ayrton Senna, Nigel Mansell, Mika Häkkinen ja Michael Schumacher.  Ensimmäinen Suomessa järjestetty Formula Ford -kilpailu ajettiin Ahvenistolla vuonna 1970 ilman suomalaisia osanottajia. Kilpailun voitti ruotsalainen Greger Kronegård.   Suomessa Formula Ford-sarjaa on ajettu vuodesta 1980 alkaen, jolloin ensimmäinen kilpailu oli Turun Artukaisissa yhteislähtönä Formula V:n kanssa (26.04.1980). Huippuvuosien jälkeen alkanut suosion hiipuminen huipentui vuonna 2019, jolloin sarjaan ilmoittautui ainoastaan yksi kuljettaja.

## Historia

Formula Ford -luokka syntyi 1960-luvulla täyttämään kuilua kartingin ja kalliimpien formulasarjojen välillä. Ford Motor Company otti vastuun sarjan rakentamiseen ja järjesti myös kilpailut. Ensimmäinen Formula Ford -auto oli Team Lotus -tallin *Type 31*, rakennettu vuonna 1966. Auto perustui Formula Junior -luokan *Lotus 22* -autoon. Ensimmäinen kilpailu ajettiin Brands Hatch-radalla Englannissa 2. heinäkuuta 1967 ja siihen osallistui 17 autoa.
Alkuperäinen luokka oli Formula Ford 1600, jossa käytettiin 1600 cc:n Kent-moottoreita. Vuonna 1994 siirryttiin Formula Ford 1800 -luokkaan, jossa ajetaan 1800 cc:n ja 16 venttiilin Ford Zetec -moottoreilla. Vuonna 2006 käyttöön tuli 1600 cc:n Duratec-moottori.

## Autot

Autot ovat yksipaikkaisia kilpa-autoja. Rungon valmistajan saa valita vapaasti, mutta moottorin toimittaa Ford. Siivet ja muut ilmanohjaimet eivät ole sallittuja.
Auton tulee painaa vähintään 450 kiloa ilman kuljettajaa ja 525 kiloa kuljettajan kanssa. Vuodesta 1995 on käytetty kuivan kelin renkaita (slicks). Yhden kilpailun aikana saa käyttää yhden sarjan (4 kpl) kuivan kelin renkaita, mutta sadekelin renkaita saa käyttää vapaasti. Renkaita ei saa lämmittää. Pohjoismaissa moottorin ääni ei saa ylittää 95 dB.

## Lähteet

## Aiheesta muualla

* Formula Ford Finland
Rantakukka

**Pohjanrantakukka** eli **rantakukka** (*Lythrum salicaria*) on punakukkainen kosteikkokasvi, jota tavataan lähes koko Euroopassa. Suomessa laji on yleinen sekä luonnonvaraisena että puutarhojen koristekasvina.

## Ulkonäkö ja koko

Monivuotinen rantakukka kasvaa 40–120 cm korkeaksi. Kasvin varsi on pysty, nelisärmäinen ja tavallisesti hienon karvan peitossa. Ruodittomat lehdet ovat varressa vastakkain, säteittäisesti tai kierteisesti. Muodoltaan ne ovat kapeanpuikeita, hertta- tai pyöreätyvisiä ja 4–10 cm pitkiä. Purppuranpunaiset kukkatähkät lähtevät lehtihangoista, ja ne voivat kasvaa jopa 40 cm pitkiksi. Rantakukka kukkii Suomessa heinä-elokuussa. Siemenet ovat tummia, ja ne leviävät joko veden mukana tai jään pinnalla.

## Levinneisyys
Rantakukkaa tavataan kosteilla paikoilla lähes koko Euroopassa. Laji puuttuu Islannista, Skotlannin ylänköalueilta, Keski- ja Pohjois-Norjasta ja -Ruotsista sekä Pohjois-Suomesta ja Venäjän pohjoisosista. Euroopan ulkopuolella lajia tavataan Pohjois-Afrikassa Marokosta Tunisiaan, Turkissa, paikoitellen Kiinassa, Korean niemimaalla sekä koko Japanissa. Pohjois-Amerikkaan laji on levinnyt ihmisen mukana, ja voimakkaan leviämisen takia sitä pidetään yhtenä sadasta haitallisimmasta vieraslajista.
Suomessa rantakukkaa tavataan paikoin hyvinkin yleisenä Keski-Lappiin saakka. Runsaimmillaan laji on Suomenlahden ja Pohjanlahden rannikolla Vaasan korkeudelle saakka.

## Elinympäristö
Rantakukkaa kasvaa monenlaisissa kosteissa paikoissa, kuten järvien, jokien ja meren rantaniityillä ja -kivikoissa, rantakallioiden raoissa, luhdilla, ojissa ja lammikoissa. Toisinaan kasvupaikka saattaa olla vedessä.

## Käyttö
Rantakukkaa kasvatetaan perennana, ja se kasvaa myös kuivemmilla kasvupaikoilla kuin luonnossa. Rantakukka on vanha rohdos- ja hyötykasvi. Versoista keitettyä haudetta on käytetty vatsa- ja suolistotautien, kuten ripulin, hoitoon sekä tyrehdyttämään verenvuotoa ja parantamaan esimerkiksi peräpukamia. Nuoria versoja voi keittää vihannekseksi, ja kukista saadaan punaista väriä leivonnaisiin. Parkkihappopitoisuutensa vuoksi rantakukkaa on myös aikanaan käytetty nahan parkitsemiseen.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Helsinki 1982.

### Viitteet

## Aiheesta muualla
* Kasviatlas 2010: Rantakukan eli pohjanrantakukan levinneisyys Suomessa
* 
* Luontoportti: Rantakukka (''Lythrum salicaria'')
* Pohjolan kasvien pauloissa: Lythrum salicaria - rantakukka, pohjanrantakukka
* 
* Puutarha.net: (Pohjan)rantakukka (''Lythrum salicaria'')
* ITIS: Lythrum salicaria 
* United States Department of Agriculture (USDA): Lythrum salicaria 
* Flora of China: Lythrum salicaria
S/S Drotten

**S/S Drotten** oli vuonna 1928 valmistunut matkustajahöyrylaiva. Sen rakensi ruotsalainen Oskarshamns Varv Oskarshamnissa. Laiva oli Viking Linen käytössä vuosina 1964–1965.

## Käyttöhistoria
Laiva luovutettiin maaliskuussa 1928 Ångfartygs Ab Gotland -varustamolle. Vuosina 1946–1962 laiva liikennöi välillä Nynäshamn/Tukholma – Visby. Vuodesta 1949 lähtien edellä mainitun lisäksi se liikennöi kesäisin päivittäin Oskarshamniin aina vuoteen 1962. Elokuussa 1963 laiva siirrettiin Hammarbyverketille Tukholmaan, tammikuussa 1964 Rederi Ab Vikinglinjen osti sen. Laiva liikennöi välillä Kapellskär – Maarianhamina. Vuodesta 1965 se palveli kahvilana. Laiva romutettiin 1979.

## Aiheesta muualla
* Fakta om fartyg – S/S Drotten
Kauppa-Lopo

**Kauppa-Lopo** on Minna Canthin kirjoittama novelli, joka ilmestyi vuonna 1889. Sen päähenkilön on katsottu olevan suomalaisen kirjallisuuden naturalistisin hahmo. Canth halusi viestittää novellillaan, ettei yhteiskunnallisella asemalla ole vaikutusta ihmisen hyvyyteen.

## Juoni
Naispuolinen päähenkilö Kauppa-Lopo on ulkoisesti ja tavoiltaan varsin vastenmielinen henkilö: hänen nenänalustansa ja suupielensä ovat limaisia, kasvot turpeat, hiukset takkuiset ja hän nuuskaa sekä juopottelee. Lukija tutustutetaan nimihenkilöön vankilassa, jossa Lopo istuu tuomiotaan julkisesta sunnuntaijuopottelusta. Hän on tavoiltaan ja olemukseltaan huomattavan miesmäinen ja pärjää kohtuullisesti maailmassa, vaikka mies on jäänyt Kuopioon.

Kaikesta groteskiudestaan huolimatta Lopo osoittautuu hyväsydämiseksi ja epäitsekkääksi auttaessaan leskeksi jäänyttä naista loistavilla kaupankäyntitaidoillaan. Lopon hyvyyttä ei silti palkita, vaan häntä vieroksutaan. Kleptomanian vaivaama Lopo päätyy vihdoin vankilaan muutaman vaivaisen lantin tähden, kun taas Loposta hyötynyt, yhteiskunnallisesti moitteeton leskirouva jatkaa rauhassa elämäänsä.

## Vastaanotto
Konservatiivisista mielipiteistään tunnettu kriitikko F. Ahlman kertoi *Uudelle Suomelle* kirjoittamassaan arvostelussa, että hän luuli Lopoa ensin mieheksi. Novelli lähinnä inhotti häntä: ”En muista koskaan vielä lukeneeni mistään luonteesta, joka olisi ollut kaikin puolin yhtä haisevan iljettävä kuin tämä kaikenlaiseen riettauteen tahrattu irvikuva naisekseen.”

## Lähteet

## Aiheesta muualla

* Yle Areena - Kauppa-Lopo
Alexander Keyserling

**Alexander Friedrich Michael Lebrecht Nikolaus Arthur Keyserling**, Keyserlingin kreivi (15. elokuuta 1815 Kabillen Kuurinmaa – 8. toukokuuta 1891 Raikküla Viro) oli saksalainen geologi, paleontologi, kasvi- ja eläintieteilijä.

Keyserling kuului varakkaaseen baltiansaksalaiseen sukuun. Hän oli Venäjän geologisen tutkimuksen perustajia. Hän ja hänen sukunsa olivat keisari Nikolai I:n ystäviä ja perhetuttuja. Keyserling suoritti monia tutkimusretkiä Venäjän eri puolilla.

Keyserling nimesi ja kuvaili lintuja, muun muassa pyiden suvun *Tetrastes* vuonna 1840 yhdessä Blasiuksen kanssa.

## Teoksia
* *Die Wirbelthiere Europas*, yhdessä Blasiuksen kanssa (F. Vieweg und Sohn, Braunschweig, 1840)
* *Wissenschaftliche Beobachtungen auf einer Reise in das Petschora-Land, im Jahre 1843*, yhdessä Paul Theodor von Krusensternin kanssa  (C. Kray, St. Petersburg, 1846)
* *Fossile Mollusken* (St. Petersburg 1848)
* *Geologie des europäischen Rußlands und des Urals*, yhdessä Gustav Leonhardin kanssa (Stuttgart 1848)
* *Der nördliche Ural und das Küstengebirge Pai-Choi, untersucht und beschrieben von einer in den Jahren 1847, 1848 und 1850 durch die kaiserlich-russische geographische Gesellschaft ausgerüsteten Expedition* (Buchdruckerei der kaiserlichen Akademie der Wissenschaften, St. Petersburg, 1853)
* *Polypodiacea et cyatheacea herbarii bungeani* (W. Engelmann, Leipzig, 1873)
* *Genus Adiantum L. Recensuit Alexander Keyserling* (Russische Akademie der Wissenschaften, St. Petersburg, 1875)
* *Aus dem Tagebuchblättern des Grafen Alexander Keyserling* (Stuttgart, 1894).
Ranskan Grand Prix 1983

**Ranskan Grand Prix 1983** oli Formula 1 -sarjan osakilpailu, joka ajettiin Paul Ricardin radalla 17. huhtikuuta 1983. Kilpailun voitti paalupaikalta lähtenyt Alain Prost.

## Tulokset

## Muuta
*Paalupaikka: Alain Prost – 1.36,672
*Nopein kierros: Alain Prost – 1.42,695 kierroksella 34

## Lähteet
Bobby Podesta

**Bobby Podesta** on yhdysvaltalainen animaattori, joka sai Annie ehdokkuuden vuonna 2007 elokuvasta Autot.

## Filmografia

* Ötökän elämää (*1998*)
* Toy Story 2 (*1999*)
* Monsterit Oy (*2001*)
* Nemoa etsimässä (*2003*)
* Ihmeperhe (*2004*)
* Autot (*2006*)
* Mater and the Ghostlight (*2006*)
* Rottatouille (*2007*)

## Aiheesta muualla

* 
* movies.nytimes.com
Infinite (Eminemin albumi)

**Infinite** on yhdysvaltalaisen hip hop -artisti Eminemin ensimmäinen albumi. Albumi nauhoitettiin vuonna 1995 ja se ilmestyi ensimmäisen kerran vuonna 1996 vain vinyyleinä ja kasetteina. Taiteilijanimi "Eminem" otettiin debyytin myötä ensimmäisen kerran käyttöön korvaamaan aikaisemman nimen "M&M". 

Omakustanteinen albuminmyynti ei riittänyt tuotettuihin 1&nbsp;000 kasettiin ja 100 vinyyliin, vaan myynti kävi ensimmäisen julkaisun myötä erittäin heikosti. Lisäksi Eminemin tyyliä albumilla kritisoitiin vahvasti samankaltaisuudesta artistien Nas ja AZ kanssa ja Eminemiä pidettiinkin lähinnä plagioijana. Pettyneenä Eminem tarttui mikrofoniin seuraavan kerran vasta The Slim Shady EP:n (1997) myötä.

Albumi julkaistiin uudelleen vuonna 2003 nimikkeellä *Infinite - The European Re-Issue*, jolloin se ilmestyi kasettien ja vinyylien sijaan CD-levynä. *The European Re-Issue* sisältää alkuperäisen albumin lisäksi bonusmateriaalia, kuten vanhoja freestyleja.

## Infinite
# 
# 
# 
# 
# 
# 
# 
# 
# 
# 
# 

## Infinite - The European Re-Issue
# "Infinite"
# "W.E.G.O." (Interlude)
# "It's OK"
# "Tonite"
# "313"
# "Maxine"
# "Open Mic"
# "Never 2 Far"
# "Searchin"
# "Backstabber"
# "Jealousy Woes II"
# "Rare Studio Track"
# "Radio Freestyle"

## Lähteet
Wilhelmsen Ship Management

**Wilhelmsen Ship Management** (ennen *Barber Ship Management* ja BAR-WIL, *Barber–Wilhelmsen*) on yksi maailman suurimmista laivojen hallintayhtiöistä. Se vuokraa laivoja ulkopuolisten toimijoiden käyttöön (*third-party ship management services*). Näitä ovat esimerkiksi henkilöautojen valmistajat. Yhtiön kotipaikka sijaitsee Oslossa, Norjassa. Yhtiö on sataprosenttisesti Wilhelmsen Maritime Services -yhtiön omistuksessa, joka taas on kokonaan Oslon pörssissä noteeratun Wilh. Wilhelmsen konserniyhtiön omistuksessa. Henkilökuntaa Wilhelmsen Ship Managementilla on noin 11&nbsp;000. 

Lähes kaikki yhtiön hallinnassa olevat 160 alusta ovat kauppa-aluksia, kuten esimerkiksi konttialuksia, ro-ro-aluksia, autonkuljetuslaivoja, matkustaja-aluksia, irtolastialuksia ja raakaöljytankkereita. Oslon lisäksi yhtiöllä on toimistot Southamptonissa, Singaporessa, Kuala Lumpurissa, Pusanissa ja Houstonissa. Pääkonttori on Kuala Lumpurissa. 

## Lähteet

## Aiheesta muualla

*Yhtiön kotisivut
Yhdysvaltain Grand Prix 1983

**Yhdysvaltain Grand Prix 1983** oli Formula 1 -sarjan osakilpailu, joka ajettiin 5. kesäkuuta 1983 Detroitissa. Kilpailun voitti Michele Alboreto.

## Tulokset

## Lähteet
* http://koti.mbnet.fi/janir/1983/usa.html  F1-ruutu
Paikkarin torppa

**Paikkarin torppa** (ruots. *Paikkari torp*) on Sammatissa sijaitseva Suomen kansalliseepoksen *[[Kalevala]]n* kokoajan Elias Lönnrotin lapsuudenkoti.

Paikkarin torppa rakennettiin Valkjärven rannalle noin vuonna 1800, ja siinä asui räätäli Fredrik Johan Lönnrot perheineen. Elias-poika syntyi torppaan neljäntenä lapsena vuonna 1802. Hän asui Paikkarin torpassa vuoteen 1814 saakka, jolloin lähti kouluun Tammisaareen.

Museoviraston luovuttua Paikkarin torpasta se on nykyisin Lohjan museon ylläpitämä kotimuseo, ja se on auki yleisölle kesäaikaan. Siellä on esillä Lönnrotiin liittyvää esineistöä, muun muassa Lönnrotin kehto sekä hänen käyttämänsä kantele.

## Katso myös
*Miinan mökki

## Lähteet

## Aiheesta muualla
* Paikkarin torppa Museoviraston sivulla
* Sammatti.fi: Lönnrotin kierros Sammatissa
Sponde

**Sponde** on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 5. Sponde on läpimitaltaan noin 2 kilometriä ja se kiertää Jupiteria noin 23,8 miljoonan kilometrin etäisyydellä kiertoajan ollessa 748 päivää. Radan inklinaatio on 151° ja eksentrisyys 0,3132.

Kuu on saanut nykyisen nimensä kreikkalaisesta mytologiasta.

## Lähteet
Gabe Hordos

**Gabriel Hordos** on yhdysvaltalainen animaattori, joka palkittiin vuonna 2007 Anniella elokuvasta Virran viemää. Hän on usein työskennellyt DreamWorksin tuottamissa animaatioelokuvissa, joista ensimmäinen oli Joosef – unten kuningas.

## Filmografia
* Joosef – unten kuningas (*2000*)
* Osmosis Jones (*2001*)
* Eight Crazy Nights (*2002*)
* Sinbad – Seitsemän meren sankari (*2003*)
* Hain tarina (*2004*)
* Virran viemää (*2006*)
* Mehiläisen elokuva (*2007*)
* Näin koulutat lohikäärmeesi (*2010*)

## Aiheesta muualla

* 
* movies.nytimes.com
The X Factor (televisio-ohjelma)

**The X Factor** on brittiläinen televisio-ohjelmaformaatti musiikkilahjakkuuksien etsintäohjelmasta. Kilpailun voittaja saa levytyssopimuksen – sarjan myötä tulevan julkisuuden lisäksi. 

Ohjelman nimessä oleva ”X” viittaa siihen määrittelemättömään ominaisuuteen, joka tekee toisista tähtiainesta.

## Ohjelmaformaatti Suomessa

Ohjelmaformaatin suomalainen versio *X Factor* alkoi MTV3-kanavalla 24. tammikuuta 2010. Ensimmäiset koelaulut käynnistyivät 7. marraskuuta 2009 Kuopiossa. Ennakkoon ilmoittautuneiden ikäjakauma oli 16–65 vuotta. Koelauluissa kilpailtiin kolmessa eri kategoriassa: 16–24-vuotiaat, yli 25-vuotiaat ja ryhmät.

Ohjelmaa juonsi Heikki Paasonen ja tuomareina toimivat Linda Lampenius, Renne Korppila ja Gugi Kokljuschkin. Ohjelman voitti 16. toukokuuta 2010 Elias Hämäläinen ja toiseksi tuli Samuli Taskinen.

Toisen kauden esittäminen alkoi MTV3-kanavalla 4. helmikuuta 2018. X Factoria juonsivat Ilkka ”Ile” Uusivuori ja Viivi Pumpanen. Matti Roth juonsi rinnakkaisohjelmaa, *Xtra Factor*ia Sub-kanavalla. Tuomareina toimivat Michael Monroe, Saara Aalto, Suvi Teräsniska ja Mikael Gabriel.

## Ohjelmaformaatti ympäri maailmaa

## Lähteet
Länsi-Yhdysvaltain Grand Prix 1983

**Länsi-Yhdysvaltain Grand Prix 1983** oli Formula 1 -sarjan osakilpailu, joka ajettiin 27. maaliskuuta 1983 Long Beachissa. Kilpailun voitti John Watson.

## Tulokset

## Muuta
Raul Boeselin paras sijoitus (7. sija)

## Lähteet
* http://koti.mbnet.fi/janir/1983/usa-l.html  F1-ruutu
Antonín Mrkos

**Antonín Mrkos** (27. tammikuuta 1918 Střemchoví – 29. toukokuuta 1996 Praha) oli tšekkiläinen tähtitieteilijä, joka muistetaan ahkerana asteroidien ja komeettojen löytäjänä. Hän syntyi maanviljelijöiden perheeseen ja aloitti opinnot Brnossa teknisessä yliopistossa vuonna 1938. Mrkos vietti 1950-luvulla puolitoista vuotta tutkimustyössä Antarktiksella ja oli Kleť-observatorion pitkäaikainen johtaja.

## Lähteet
George Noory

**George Ralph Noory** (s. 4. kesäkuuta 1950 Detroitissa, Michigan) on yhdysvaltalainen radiojuontaja. Hän on yhdysvaltalaisen yöradion *[[Coast to Coast AM]]*:n arkipäivien juontaja.

Noory eli nuoruusvuotensa Dearborn Heightsissa. Nykyään hän asuu Los Angelesissa, Kaliforniassa, ja hän lähettää ohjelmaansa myös St. Louisista, Missourista. George Nooryllä on yli 37 vuoden kokemus radio-alalta, ja hän on voittanut kolme Emmy-palkintoa.
Harwich

**Harwich** ['hærɪtʃ] on noin  asukkaan satamakaupunki ja kunta *(civil parish)* Essexin kreivikunnassa, Itä-Englannissa. Se sijaitsee Stour- ja Orwelljokien suulla Pohjanmeren rannalla, ja kaupungissa on satama, josta on säännöllistä liikennettä Alankomaiden Hoek van Hollandiin ja Tanskan Esbjergiin. Harwich sai kaupunkioikeudet vuonna 1238.

Kaupunki on Harwich & Parkeston F.C. -jalkapalloseuran kotipaikka.

## Lähteet
*

## Aiheesta muualla

* Harwichin turisti-info 
* Harwichin kaupunginvaltuusto
S/2003 J 9

**S/2003 J 9** on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2003.

S/2003 J 9 on läpimitaltaan noin kilometrin ja se kiertää Jupiteria noin 23 858 000 kilometrin etäisyydellä. Radan inklinaatio on 165° ja eksentrisyys 0,276.

## Lähteet
RPF

**RPF** tarkoittaa:

* Rassemblement du Peuple Français, ranskalainen puolue
* Rassemblement pour la France, ranskalainen puolue
* Ruandan isänmaallinen rintama, ruandalainen puolue
Siitä tuntee joulun

**Siitä tuntee joulun** on Kari Tuomisaaren säveltämä ja sanoittama ikivihreä joululaulu. Sen levytti ensimmäisen kerran Brita Koivunen vuonna 1964. Kappaleen on tulkinnut myös muun muassa Pedro Hietanen yhtyeensä Pedro’s Heavy Gentlemenin kanssa vuonna 1983. 

Kari Tuomisaari sai aiheen joululauluunsa vuonna 1963 lukemastaan joulukiireistä kertovasta runosta ”Tis the Season to Be Frantic”. Tästä joulun kiireisimpien valmistelupäivien kuvauksesta onkin tullut suosittu jouluiskelmä.
Kensington and Chelsea

**Kensington and Chelsea** *(Royal Borough of Kensington and Chelsea)* on yksi Lontoon 32:sta kaupunkipiiristä ja sijaitsee City of Westminsterin länsipuolella ja Thamesin pohjoispuolella. Sen pinta-ala on 12 neliökilometriä, ja siellä asui vuonna 2017 noin  ihmistä, minkä ansiosta se on tiheimmin asuttu Lontoon kaupunkipiiri. Kaupunkipiiri muodostettiin vuonna 1965 yhdistämällä Kensington ja Chelsea.

Kensington and Chelsean alueella sijaitsee useita yliopistoja, museoita ja suuria tavarataloja sekä suurlähetystöjä. Kaupunkipiiri on yksi Lontoon kalleimmista asuinalueista, ja vuonna 2004 siellä asui suurempi osuus ylimmän tuloluokan (vuositulot yli 60&nbsp;000 puntaa) ihmisiä kuin millään muulla alueella.

## Lähteet
Talo 2000

**Talo 2000** on rakennusalalla Suomessa käytettävä *nimikkeistö*, standardisoitu rakennushankkeen tiedon erittelytapa. Nimikkeistö toimi tiedonvaihdon perustana hankkeen eri osapuolten välillä ja koko hankkeen olemassaolon ajan. 

## Talo 2000 -toimikunta
Nimikkeistön on määritellyt Talo 2000 -toimikunta, jossa on kattava edustus rakennusalan eri osapuolilta. Nykyiseen päätoimikuntaan kuuluu edustus suurimmista rakennusyhtiöistä, alan etujärjestöistä ja muun muassa Suomen arkkitehtiliitosta, Senaatti-kiinteistöistä, Helsingin kaupungin rakennusvirastosta  ja VTT:ltä. Koordinaattorina toimii Rakennustietosäätiö RTS. Lisäksi toimikunnassa on asiantuntijajäseniä muun muassa Teknillisestä korkeakoulusta. Kansallisen nimikkeistön laatimisen ohella toimikunnan tehtävänä on osallistua kansainväliseen nimikkeistötyöhön.

## Rakennusalan nimikkeistöt Suomessa

*Talo 2000* pohjautuu aikaisempaan nimikkeistöjen kehitystyöhön. Talo-toimikunta on kehittänyt nimikkeistöjä jo 40 vuotta.  Työ alkoi 1960-luvun lopulla**Talo 70**-nimikkeistöllä, joka sisälsi kustannuslaskentaohjeen, pientalonimikkeistön, laskutyö- ja tavoitehintaurakoiden osittelun sekä rakennustapaselostus- ja rakennusselitysohjeen. **Talo 80** -nimikkeistö laajeni erityisesti määrälaskennan yksityiskohtaisempaan määrittelyyn.  1990-luvulla laadittu, joissakin projekteissa yhä käytössä oleva **Talo 90** laajensi nimikkeistöä ja standardisoi tiedonsiirtoa hankkeen eri vaiheissa. 

Samaan aikaan Suomessa laadittiin myös muita rakennusalan nimikkeistöjä. Talo-toimikunnan lisäksi *Rauta-, rakennus- ja sisustustarvikekaupan yhdistyksellä Rasi ry:llä* oli oma nimikkeistönsä, **Rasi-koodipankki**, ja myös  Haahtela-yhtiöt kehittivät kustannuslaskentaa ja nimikkeistöjä. Talo 2000 hanketta käynnistettäessä tavoitteeksi asetettiin näiden kolmen nimikkeistön yhteensovittaminen. Nimikkeistö onkin rakenteeltaan ja tavoitteeltaan kokonaan uudistettu Talo 90-nimikkeistöön verrattuna. Talo 2000 on valmis rakennuksen tuotemallipohjaiseen kustannuslaskentaan, joka perustuu 3D-malleihin ja tuoterakenteiden sekä vaadittavien panosten erittelyyn.

## Talo 2000 nimikkeistö

### Valmiit osiot
;Tilanimikkeistö: erittelee rakennuksen huoneistotyypit ja huonetilat.
;Hankenimikkeistö:erittelee toteutuksen rakennusosittain ja työtehtävittäin kustannusten kannalta.
;Tuotantonimikkeistö:erittelee hankenimikkeistön osien rakentamisen hankintojen ja työtehtäviin tarvittavien  ammattialojen kannalta.
;Rakennustuotenimikkeistö (panosnimikkeistö):erittelee rakennukseen asennettavat tuotteet ja rakentamiseen kuluvan materiaalin.
;Kalustonimikkeistö (panosnimikkeistö):erittelee rakentamisessa käytettävät laitteet, koneet ja työvälineet.

### Tulevat osiot
; Talotekniikan nimikkeistö:
; Sähkötekniikan nimikkeistö:

## Lähteet

* 
* 

## Aiheesta muualla
* Talo 2000 -nimikkeistöt 
* Rasi-Tieto: Tuoteryhmittely
* Haahtela-yhtiöt
Laurent Nkunda

**Laurent Nkunda** alias **Laurent Nkundabatware** (s. 2. helmikuuta 1967) on entinen Kongon demokraattinen tasavallan asevoimien kenraali, joka johti Itä-Kongossa Pohjois-Kivussa toimivaa kapinallisryhmäänsä, joka tukee Kongon tutseja ja naapurimaan Ruandan tutsihallitusta.

Nkunda on entinen psykologian opiskelija, joka matkusti Ruandan kansanmurhan aikaan Ruandaan tukemaan tutsien Ruandan isänmaallista rintamaa (RPF) hutujen hallitsemaa kansanmurhaa tekevää armeijaa vastaan. RPF:n voitettua sisällissodan Nkunda palasi Kongoon.

Hän taisteli ensimmäisessä Kongon sisällissodassa Laurent-Désiré Kabilan ja Joseph Kabilan rinnalla Mobutu Sese Sekoa vastaan, joka syöstiin vallasta.

Toisen Kongon sisällissodan alkaessa Nkunda liittyi 1998 kapinallisryhmään Rassemblement Congolais pour la Démocratie (RCD-Goma) taistellen lähinnä tutsien rinnalla. Häntä syytettiin toukokuussa 2002 160 kapinallisen teloituksesta Kisanganissa. Vuonna 2003 sodan lähestyessä loppuaan Nkunda liittyi Kongon demokraattisen tasavallan siirtymäkauden hallituksen armeijaan everstinä ja hänet ylennettiin 2004 kenraaliksi. Hän sanoutui pian irti hallituksen alaisuudesta ja vetäytyi joukkoineen Masisin metsiin Pohjois-Kivuun.

Nkunda on ilmoittanut suojelevansa Kongon tutsivähemmistöä maahan paenneilta kansanmurhaajajoukkioilta. Samalla paikallisia on pakotettu kaivamaan kultaa, timantteja, kasseriittia (tinadioksidi) ja muita mineraaleja, jotka viedään maailmalle Ruandan pääkaupungin Kigalin kautta.

Nkundan ryhmittymä aiheutti levottomuuksia Pohjois-Kivussa lokakuusta 2008 lähtien, mikä ajoi 200&nbsp;000 paikallista pakolaisiksi. Nkundan joukot etenivät lähellä Gomaa ja hänen raportoitiin saavan apua Ruandaa johtavan Paul Kagamen hallitukselta. Nkunda uhkasi myös kaataa maan hallituksen.

Nkunda on harras helluntailainen ja kirkon pastori. Hän sanoo myös suuren osa joukkojaan kääntyneen.

Nkundan sissijoukon Kansan puolustuksen kansallisen kongressin toiset johtajat ilmoittivat tammikuussa 2009 Nkundan syrjäyttämisestä ja liittyivät Kongon armeijan rinnalle riisumaan aseista toista sissiryhmää, FDLR:ta.

Nkunda pidätettiin 22. tammikuuta 2009 Ruandan puolella rajaa.

## Lähteet

## Aiheesta muualla
* D.R. Congo: Arrest Laurent Nkunda For War Crimes , HRW, 1.2.2006
Kallioniemi

**Kallioniemi** on kirjailija Kalle Päätalon lapsuudenkoti Taivalkosken Jokijärvellä. Hän asui siellä vuosina 1922–1939.

Päätalo syntyi vuonna 1919 Jokijärven Mäkelässä meijerikamariin, jonka hänen isänsä Herman Päätalo purki ja uitti hirret Kallioniemeen kesällä 1922. Yhdeksän vuotta myöhemmin 1931 pirtin yhteyteen rakennettiin laajennusosa, uusi pirtti.

Herman Päätalo asui Kallioniemessä kuolemaansa saakka, Kalle Päätalon äiti Riitu vuoteen 1970 saakka. Sen jälkeen Kallioniemi oli Kallen ja hänen sisarustensa kesäpaikkana, kunnes vuonna 1986 Taivalkosken kunta osti rakennuksen tontteineen.

Kallioniemi-Säätiö hankki paikan itselleen 1990, minkä jälkeen se on toiminut kotimuseona sekä muun muassa Päätalo-päivien tapahtumapaikkana. Kallioniemi on ollut myös Päätalo-elokuvien kuvauspaikkana.

Kalle Päätalo on kuvannut Kallioniemen rakennusvaiheita sekä elämää talossa hyvin tarkasti Iijoki-sarjassaan.

## Lähteet
Luis Aparicio

**Luis Ernesto Aparicio Montiel** (s. 29. huhtikuuta 1934) on venezuelalainen baseballpelaaja, joka pelasi shorttina Major League Baseball -tasolla vuosina 1956–1973. Hänen joukkueinaan olivat:

* Chicago White Sox (1956–1962)
* Baltimore Orioles (1963–1967)
* Chicago White Sox (1968–1970)
* Boston Red Sox (1971–1973)

Aparicio äänestettiin Baseball Hall of Fameen vuonna 1984.
Oscar-gaala 2008

**Oscar-gaala 2008** oli 80. kerran järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 2007 parhaille elokuville. Gaala järjestettiin Kodak-teatterissa Hollywoodissa, Kaliforniassa 24. helmikuuta 2008. Tämä oli seitsemäs kerta, kun gaala järjestettiin Kodak-teatterissa ja 33. kerta, kun ohjelman televisioi ABC. Gilbert Cates tuotti ohjelman ennätyksellisesti 14. kerran. Juontajana toimi aiemmin vuoden 2006 Oscar-gaalan juontanut Jon Stewart.

Ehdokkaat julkistettiin 22. tammikuuta 2008 kello 15.30 Suomen aikaa. Eniten ehdokkuuksia saivat Paul Thomas Andersonin ohjaama *[[There Will Be Blood]]* ja Coenin veljesten *[[Menetetty maa]]*, jotka kumpikin saivat kahdeksan ehdokkuutta. Parhaiten menestyi *Menetetty maa*, joka sai neljä keskeistä Oscaria, muun muassa parhaana elokuvana ja parhaasta ohjauksesta. Muita useammalla Oscarilla palkittuja elokuvia olivat *[[Medusan sinetti]]*, *[[Pariisin varpunen – Edith Piaf]]* ja *There Will Be Blood*.

Kaikki näyttelijäpalkinnot menivät Eurooppaan, kun miesten puolella ennakkosuosikit Daniel Day-Lewis (*There Will Be Blood*) ja Javier Bardem (*Menetetty maa*) sekä naisissa yllättäjät Marion Cotillard (*Pariisin varpunen – Edith Piaf*) ja Tilda Swinton (*[[Michael Clayton]]*) voittivat omat kategoriansa.

Gaala järjestettiin vain muutamassa viikossa, sillä käsikirjoittajien lakko päättyi vasta 11 päivää ennen tilaisuutta. Tästä syystä vuoden 2008 gaalasta puuttuivat esimerkiksi suurelliset laulu- ja tanssinumerot sekä juontajan esittämät elokuvaparodiat. Niiden sijaan juhlagaalassa näytettiin 80. tilaisuuden kunniaksi useita montaaseja menneiden vuosien kohokohdista ja voittajista.

## Voittajat ja ehdokkaat

## Erikoispalkinnot
### [[Oscar-kunniapalkinto]]
*Robert F. Boyle, elämäntyöstä lavastamisen parissa

## Lähteet
Kensington

**Kensington** on alue Lontoossa Kensington and Chelsean hallintoalueella. Se on tiheään asuttua varakasta asuinaluetta, jossa on myös paljon julkisia rakennuksia. Vuoden 2001 väestönlaskennassa Kensingtonissa oli 158&nbsp;919 asukasta.

Kaupunginosa sijaitsee Hyde Parkin länsi- ja lounaispuolella.
Kensigtonin sydän ja tärkein ostoskatu on Kensington High Street, jossa on monia kalliita myymälöitä. Toinen keskeinen liikekeskittymä on metroaseman ympärillä South Kensingtonissa.

Kensingtonin tärkeitä nähtävyyksiä ovat kolme suurta museota Natural History Museum, Science Museum ja Victoria and Albert Museum, konserttisali ja kulttuurikeskus Royal Albert Hall sekä Kensingtonin palatsi, jossa Walesin prinsessa Diana asui viimeiset elinvuotensa.

## Lähteet

## Aiheesta muualla
Musiikkituottajat Group

**MTG Musiikkituottajat Group Oy** eli **MTG** oli suomalainen levy-yhtiö, jonka toimitusjohtajana toimi Aku Toivonen, tuotantopäällikkönä Vekke Mäki ja julkaisupäällikkönä sekä AD:nä Jussi Eriksson. Yhtiö julkaisi musiikkia laidasta laitaan painotuksen ollessa kuitenkin iskelmämusiikissa.

## Artistit
* Anniina
* Anreot
* Jyrki Anttila
* BB Salby
* Sonja Biskop
* FBI Beat
* Finlanders
* Frogley & Co.
* Glitz
* Anita Hirvonen
* K. Juva & Haavekuva
* Kammarit
* Kilpi
* Lea Laven
* Make Ankee
* Tomi Markkola
* Maarit Peltoniemi
* Susanna Pietiäinen
* Johanna Piipponen
* Rami Rafael
* Susann Sonntag
* Steelgood
* Taivalkunta Beat
* Teemu Harjukari ja Taivaanrannanmaalarit
* Tony Montana
* Unelmavävyt
* Voodoo
Flo Hyman

**Flora Jean Hyman** (31. heinäkuuta 1954 – 24. tammikuuta 1986) oli yhdysvaltalainen lentopalloilija. Hän syntyi perheensä kahdeksasta lapsesta toisena ja kasvoi peräti 196 senttimetrin mittaiseksi.

Valmistuttuaan Morningside High Schoolista Flo Hyman opiskeli Houstonin yliopistossa. Ura kilpaurheilussa vei kuitenkin voiton, eikä hän koskaan saattanut yliopisto-opintojaan päätökseen.

Hyman voitti joukkueensa kanssa naisten lentopallon hopeaa vuoden 1984 kesäolympialaisissa Los Angelesissa. Hänellä oli vuonna 1985 rooli elokuvassa *Order of the Black Eagle*.

Hyman kuoli Japanissa, johon hän oli muuttanut olympialaisten jälkeen. Hänen oli ollut tarkoitus palata Yhdysvaltoihin kesällä 1986, mutta kuolema tuli yllättäen 24. tammikuuta. Alun perin syyksi uutisoitiin sydänkohtaus, mutta ruumiinavauksessa hänellä havaittiin Marfanin oireyhtymä, joka oli aiheuttanut aortan repeämän.

Hyman kelpuutettiin vuonna 1988 postuumisti Volleyball Hall of Fameen.

## Lähteet